Entibo de la Loteta

L'entibo de La Loteta ye un entibo situato en o termin municipal de Magallón (Aragón) que sirve pa regular a Canal Imperial d'Aragón y furnir augua de millor calidat a la ciudat de Zaragoza y arredols.

A presa ye en o rigachuelo d'o Carrizal, en a marguin dreita de l'Ebro y a bels 44 km a l'ueste de Zaragoza. Ye una presa de materials sueltos, heterochenia, de 34 m d'altaria sobre os alacez y dos canyerías de 1,8 m de diametro y 3 km de largaria como conducción dende a Canal Imperial, por bombeyo.

A sección se fa impermiable con un nuclio y un tapiz d'archila auguas ent'alto, y ha una pantalla de bentonita, cemento y cenisas, que enlaza con o tapiz.

 Toponimia 
Loteta ye un microtoponimo d'o termin municipal de Magallón, que tamién se troba en a Val de Tena, que puet tener relación con o latín LOTUS ("latón", o latonero se diz encara lodonyo en castellano de Navarra) y con o sufixo latín -ETUM (puesto con muitos arbols d'una determinada especie), como Nocito, Cercito, Aineto, Pineta. Asinas podría significar selva de latoners. Asinas sería un caso de conservación d'as xordas intervocalicas latinas d'alcuerdo con a fonetica mozarabe y aragonesa, y tendría o paralelo en a mesma comarca con Albeta.

Vinclos externos
Datos d'a CHE

Loteta
Categoría:Canal Imperial d'Aragón
Categoría:Magallón